CELEX: C2005/132/27
Language: fi
Date: 2005-05-28 00:00:00
Title: Asia C-131/05: Euroopan yhteisöjen komission 21.3.2005 Ison-Britannian ja Pohjois-Irlannin yhdistynyttä kuningaskuntaa vastaan nostama kanne

28.5.2005   
            
            
               FI
            
            
               Euroopan unionin virallinen lehti
            
            
               C 132/14
            
         Euroopan yhteisöjen komission 21.3.2005 Ison-Britannian ja Pohjois-Irlannin yhdistynyttä kuningaskuntaa vastaan nostama kanne
   (Asia C-131/05)
   (2005/C 132/27)
   Oikeudenkäyntikieli: englanti
   Euroopan yhteisöjen komissio on nostanut 21.3.2005 Euroopan yhteisöjen tuomioistuimessa kanteen Ison-Britannian ja Pohjois-Irlannin yhdistynyttä kuningaskuntaa vastaan. Kantajan asiamiehenä on Michel van Beek, avustajinaan avocat Frédéric Louis ja avvocato Antonio Capobianco, prosessiosoite Luxemburgissa.
   Kantaja vaatii, että yhteisöjen tuomioistuin
   
               1.
            
            
               toteaa, että koska Ison-Britannian ja Pohjois-Irlannin yhdistynyt kuningaskunta ei ole toteuttanut luonnonvaraisten lintujen suojelusta annetun direktiivin 79/409/ETY (1) 6 artiklan 1 kohdan ja luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY (2) 12 artiklan 2 kohdan ja 13 artiklan 1 kohdan, molemmat luettuna yhdessä 2 artiklan 1 kohdan kanssa, noudattamisen edellyttämiä toimenpiteitä, se ei ole noudattanut kyseisten direktiivien mukaisia velvoitteitaan;
            
         
               2.
            
            
               velvoittaa Ison-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio esittää, että
   
               —
            
            
               rajoittamalla direktiivin 79/409/ETY eli lintudirektiivin 6 artiklan 1 kohdassa olevan kiellon, joka koskee luonnonvaraisten lintulajien myyntiä, kuljetusta ja hallussa pitämistä myyntiä varten, Ison-Britannian paikkalintu- ja kiertolintulajeihin, Yhdistynyt kuningaskunta on rikkonut edellä mainittua artiklaa, koska kiellon on selvästi tarkoitus kattaa kaikki luonnonvaraiset lintulajit jäsenvaltioiden Eurooppaan kuuluvalla alueella, johon perustamissopimusta sovelletaan;
            
         
               —
            
            
               rajoittamalla direktiivin 92/43/ETY eli luontotyyppidirektiivin 12 artiklan 2 kohdassa olevan kiellon, joka koskee direktiivin liitteessä IV olevassa a kohdassa lueteltujen lajien hallussapito, kuljetus, kaupan pitäminen tai vaihtaminen ja tarjoaminen myytäväksi tai vaihdettavaksi, eläinlajeihin, joiden luontaiseen levinneisyysalueeseen Iso-Britannia kuuluu, Yhdistynyt kuningaskunta on rikkonut edellä mainittua artiklaa, koska mainitun rajoituksen seurauksena Yhdistyneen kuningaskunnan lainsäädännössä suojeltujen lajien luettelo on lyhyempi kuin mainitun direktiivin liitteessä IV oleva luettelo;
            
         
               —
            
            
               rajoittamalla luontotyyppidirektiivin 13 artiklan 1 kohdassa olevan kasvilajien kauppaa koskevan kiellon lajeihin, joiden ”luontaiseen levinneisyysalueeseen kuuluu jokin [vuoden 1994 lain] liitteessä 4 luetelluista Ison-Britannian osista”, Yhdistynyt kuningaskunta on rikkonut edellä mainittua artiklaa, koska mainitun rajoituksen seurauksena liitteessä 4 oleva suojeltujen lajien luettelo on lyhyempi kuin luontotyyppidirektiivin liitteessä IV olevassa b kohdassa oleva luettelo.
            
         
      (1)  EYVL L 103, 25.4.1979, s. 1.
   
      (2)  EYVL L 206, 22.7.1992, s. 7.